Humza Yousaf

Hamza Yousaf es un politico de Scotia. Il nascet li 7-im de april 1985 in Glasgow e esset inter li 29-im de marte 2023 til li 7-im de may 2024 prim-ministre de Scotia. Li genitores de Hamza Yousaf emigrat de Pakistan al Reyatu Unit. Hamza Yousaf es un membre e esset inter li 27-im de marte 2023 e li 6-im de may 2024 presidente del Scot National Partise quam successor de Nicola Sturgeon.

Hamza Yousaf es li unesim musulman in Europa in li oficie de un chef de guvernament e quam chef de un political partise.

Personal e professional vive
Humza Yousaf studiat political scientie in Glasgow e laborat in un telefon-centre de un firma de telecomunication. 

Humza Yousaf es maritat por li duesim vez. Su actual marita es Nadia El Nakla. Inter 2010 e 2017 il esset maritat con Gail Lythgoe. Hamza Yousaf have un infante. 

Political cariera
 2005 Humza Yousaf devenit membre del Scot National Partise.
 2011 Humza Yousaf devenit membre del parlament de Scotia por li Scot National Partise.
 2012-2016 Ministre por Europa e international developament.
 2016-2018 Ministre por transporte e li insules de Scotia in li guvernament de Nicola Sturgeon.
 2018-2021 Ministre por justicie de Scotia in li guvernament de Nicola Sturgeon.
 2021-2023 Ministre por sanitá e social cuida de Scotia in li guvernament de Nicola Sturgeon.
 2023 Humza Yousaf es electet li 27-im de marte 2023 quam presidente del Scot National Partise e li 29-im de marte 2023 quam prim-ministre de Scotia quam successor de Nicola Sturgeon.
 2024 Humza Yousaf declarat ye li 29-im de april 2024 su demission quam prim-ministre de Scotia e anc quam presidente del partise Scot National Partise.

Categorie:Politicos de Scotia